Na podlagi četrtega odstavka 252. člena Energetskega zakona (Uradni list RS, št. 17/14 in 81/15) Agencija za energijo izdaja

**A K T**

**o spremembah Akta o metodologiji za pripravo in ocenitev naložbenega načrta operaterja prenosnega sistema zemeljskega plina**

**[1. člen](https://www.uradni-list.si/glasilo-uradni-list-rs/vsebina/" \l "1. člen)**

V Aktu o metodologiji za pripravo in ocenitev naložbenega načrta operaterja prenosnega sistema zemeljskega plina (Uradni list RS, št. 9/15) se četrti odstavek 12. člena spremeni tako, da se glasi:

»(4) Pri izračunu finančnih kazalnikov se uporablja finančna diskontna stopnja, ki je enaka tehtanemu povprečnemu strošku kapitala v skladu z določbami akta, ki ureja metodologijo za določitev regulativnega okvira za prenos zemeljskega plina. Ne glede na prejšnji stavek se pri naložbah skupnega interesa pri izračunu finančnih kazalnikov uporabi finančna diskontna stopnja, ki je enaka finančni diskontni stopnji, določeni v skladu z metodologijo Evropske mreže operaterjev prenosnih sistemov za plin (v nadaljnjem besedilu: ENTSO za plin) in znaša najmanj štiri odstotke.«.

Peti odstavek se spremeni tako, da se glasi:

»(5) Pri izračunu ekonomskih kazalnikov se uporabi družbena diskontna stopnja, ki je enaka družbeni diskontni stopnji, določeni v skladu z metodologijo ENTSO za plin in znaša najmanj štiri odstotke.«.

**2. člen**

V četrtem odstavku 16. člena se črta besedilo »ali na povečanje obratovalne zanesljivosti prenosnega sistema«.

**3. člen**

V četrtem odstavku 17. člena se črta besedilo »ali na povečanje obratovalne zanesljivosti prenosnega sistema«.

**4. člen**

Prvi odstavek 18. člena se spremeni tako, da se glasi:

»(1) Z merili zanesljivosti oskrbe agencija ugotavlja pomembnost naložbe za povišanje infrastrukturnega standarda (N-1) oziroma ali naložba zmanjšuje kritična tveganja, opredeljena v veljavni zadnji Oceni tveganj, ki vplivajo na zanesljivost oskrbe z zemeljskim plinom v RS (v nadaljnjem besedilu: ocena tveganj).«.

Drugi odstavek se spremeni tako, da se glasi:

»(2) Z merili zanesljivosti oskrbe agencija presoja naložbe v povečanje obratovalne zanesljivosti prenosnega sistema, ki so v fazi priprave in katerih naložbena vrednost presega pet milijonov evrov.«.

Tretji odstavek se spremeni tako, da se glasi:

»3) Naložbeni načrt je skladen z merili zanesljivosti oskrbe, če naložbe iz prejšnjega odstavka izkazujejo bistveno povišanje infrastrukturnega standarda (N-1), zlasti dokler je le-ta manjši od 100 odstotkov, oziroma če bistveno zmanjšujejo kritična tveganja, opredeljena v oceni tveganj.«.

**[5. člen](https://www.uradni-list.si/glasilo-uradni-list-rs/vsebina/" \l "4. člen)**

Tretji odstavek 20. člena se spremeni tako, da se glasi:

»(3) Če agencija po izvedenem postopku ocenjevanja naložbenega načrta in proučitve desetletnega razvojnega načrta izda soglasje k desetletnemu razvojnemu načrtu, se šteje, da je naložbeni načrt pozitivno ocenjen. Naložbe iz naložbenega načrta, ki je priložen k zadnjemu desetletnemu razvojnemu načrtu, h kateremu je agencija dala soglasje, so podlaga za določitev načrtovanih upravičenih stroškov operaterja prenosnega sistema. Če naložbeni načrt, h kateremu je agencija dala soglasje, ne vsebuje načrtovanih naložb za vsa leta regulativnega obdobja, mora operater prenosnega sistema na poziv agencije v postopku določitve regulativnega okvira predložiti seznam in predstavitev naložb za manjkajoča leta skladno z 12. členom tega akta.«.

**[6. člen](https://www.uradni-list.si/glasilo-uradni-list-rs/vsebina/" \l "4. člen)**

V PRILOGI III: Naložbe v pripravi se v poglavju b) Naložbe z vrednostjo med pet in 25 milijonov EUR spremeni točka 4. tako, da se glasi:

»4. Izračun finančnih kazalnikov (razen za naložbe v povečanje obratovalne zanesljivosti):

- finančna neto sedanja vrednost (NSVf);

- finančna interna stopnja donosnosti (ISDf);

- finančni količnik relativne koristnosti (K/Sf).«.

V poglavju c) Naložbe z vrednostjo nad 25 milijonov EUR se spremenita točka 4. in točka 5. tako, da se glasita:

»4. Izračun finančnih kazalnikov (razen za naložbe v povečanje obratovalne zanesljivosti):

- finančna neto sedanja vrednost (NSVf);

- finančna interna stopnja donosnosti (ISDf);

- finančni količnik relativne koristnosti (K/Sf).

5. Izračun ekonomskih kazalnikov (razen za naložbe v povečanje obratovalne zanesljivosti):

- ekonomska neto sedanja vrednost (NSVe);

- ekonomska interna stopnja donosnosti (ISDe);

- ekonomski količnik relativne koristnosti (K/Se).«.

**[KONČNA DOLOČBA](https://www.uradni-list.si/glasilo-uradni-list-rs/vsebina/" \l "PREHODNA IN KONČNA DOLOČBA)**

**[7. člen](https://www.uradni-list.si/glasilo-uradni-list-rs/vsebina/" \l "12. člen)**

Ta akt začne veljati naslednji dan po objavi v Uradnem listu Republike Slovenije.

Št. 111-14/2017-08/228

Maribor, dne 23. januarja 2018

EVA 2017-2430-0078

Predsednica sveta

Agencije za energijo

Ivana Nedižavec Korada, l.r.